Jan-jane Laura kalebu wong wadon kang menengan lan isinan. Nanging sipaté rada owah sithik nalika dhèwèké wiwit mlebu ing modelling liwat sekolah modelling intensif kang dipeloni nalika preinan sekolah. Ora dinyana, sawisé rampung sekolah, Laura ditawari Biyan dadi modhel busana. Saka iku, tawaran ing jagad hiburan wiwit akèh. Dhèwèké banjur ditawari kasting kanggo fileme Nia Dinata. Ing filem iku, karakter kang dimainake béda adoh karo watake kang asli. Dhèwèké dituntut dadi wong wédok kang ngrokok lan seneng mendem. Ing taun 2010, Laura didhapuk dadi presenter musik "Dahsyat" bareng Raffi Ahmad, Luna Maya, lan Olga Syahputra. Ing acara iku, Laura kudu tanpil kenes lan koplak.